CELEX: 31991R0890
Language: el
Date: 1991-04-10 00:00:00
Title: Κανονισμός (ΕΟΚ) αριθ. 890/91 της Επιτροπής της 10ης Απριλίου 1991 για τροποποίηση του κανονισμού (ΕΟΚ) αριθ. 625/78 περί των λεπτομερειών εφαρμογής της κρατικής αποθεματοποιήσεως του αποκορυφωμένου γάλακτος σε σκόνη

Avis juridique important

|

31991R0890

Κανονισμός (ΕΟΚ) αριθ. 890/91 της Επιτροπής της 10ης Απριλίου 1991 για τροποποίηση του κανονισμού (ΕΟΚ) αριθ. 625/78 περί των λεπτομερειών εφαρμογής της κρατικής αποθεματοποιήσεως του αποκορυφωμένου γάλακτος σε σκόνη  

Επίσημη Εφημερίδα αριθ. L 090 της 11/04/1991 σ. 0021 - 0022 Φινλανδική ειδική έκδοση: Κεφάλαιο 3 τόμος 37 σ. 0007  Σουηδική ειδική έκδοση: Κεφάλαιο 3 τόμος 37 σ. 0007 

ΚΑΝΟΝΙΣΜΟΣ ( ΕΟΚ ) αριθ . 890/91 ΤΗΣ ΕΠΙΤΡΟΠΗΣ  της 10ης Απριλίου 1991  για τροποποίηση του κανονισμού ( ΕΟΚ ) αριθ . 625/78 περί των λεπτομερειών εφαρμογής της κρατικής αποθεματοποιήσεως του αποκορυφωμένου γάλακτος σε σκόνηΗ ΕΠΙΤΡΟΠΗ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό ( ΕΟΚ ) αριθ . 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 3641/90 ( 2 ), και ιδίως το άρθρο  7 παράγραφος 5,  Εκτιμώντας :  ότι το άρθρο 2 παράγραφος 5 του κανονισμού ( ΕΟΚ ) αριθ . 625/78 της Επιτροπής ( 3 ), όπως τροποποιήθηκε τελευταία από τον κανονισμό ( ΕΟΚ ) αριθ . 472/91 ( 4 ), προβλέπει διατάξεις σχετικά με τη δειγματοληψία και την ανάλυση του αποκορυφωμένου γάλακτος σε σκόνη  που προσφέρεται στη δημόσια παρέμβαση - ότι η εφαρμογή των διατάξεων αυτών προσκρούει σε πρακτικές δυσκολίες - ότι ενδείκνυται, επομένως, να προβλεφθούν άλλες λεπτομέρειες εφαρμογής σχετικά με το θέμα αυτό που να εγγυώνται την αποτελεσματικότητα των  ελέγχων -  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :  Άρθρο 1  Ο κανονισμός ( ΕΟΚ ) αριθ . 625/78 τροποποιείται ως εξής :  1 . Στο άρθρο 2 παράγραφος 5 η δεύτερη φράση αντικαθίσταται από το ακόλουθο κείμενο :  "Η δειγματοληψία και οι αναλύσεις πραγματοποιούνται σύμφωνα με τις διατάξεις του παραρτήματος IV ."  2 . Προστίθεται ως παράρτημα IV το παράρτημα του παρόντος κανονισμού .  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων .  Ωστόσο, τα κράτη μέλη δύνανται να αποφασίσουν την εφαρμογή των διατάξεων του παρόντος κανονισμού για τις ποσότητες αποκορυφωμένου γάλακτος σε σκόνη που προσφέρονται στην παρέμβαση από την 1η Μαρτίου 1991 . Ο παρών κανονισμός είναι δεσμευτικός ως προς όλα  τα μέρη του και ισχύει άμεσα σε κάθε κράτος μέλος .  Βρυξέλλες, 10 Απριλίου 1991 . Για την Επιτροπή  Ray MAC SHARRY  Μέλος της Επιτροπής  ( 1 ) ΕΕ αριθ . L 148 της 28. 6 . 1968, σ . 13 . ( 2 ) ΕΕ αριθ . L 362 της 27 . 12 . 1990, σ . 5 . ( 3) ΕΕ αριθ . L 84 της 31 . 3 . 1978, σ . 19 . ( 4 ) ΕΕ αριθ . L 54 της 28 . 2 . 1991, σ . 35 .    ΠΑΡΑΡΤΗΜΑ  "ΠΑΡΑΡΤΗΜΑ IV  Δειγματοληψία και ανάλυση του προσφερόμενου αποκορυφωμένου γάλακτος σε σκόνη  1 . Αριθμός συσκευασιών που θα πρέπει να επιλεγεί για κάθε δειγματοληψία :  - προσφορές που περιέχουν μέχρι 800 σάκους των 25 kg : οκτώ τουλάχιστον,  - προσφορές που περιέχουν περισσότερους από 800 σάκους των 25 kg : οκτώ τουλάχιστον, και μία για το σύνολο ή μέρος της συμπληρωματικής παρτίδας των 800 σάκων .  2 . Βάρος του δείγματος : τουλάχιστον 200 g λαμβάνονται από κάθε συσκευασία .  3 . Σύνθεση ομαδικών δειγμάτων : εννέα δείγματα κατ' ανώτατο όριο συνθέτουν ένα συνολικό δείγμα .  4 . Ανάλυση των δειγμάτων : κάθε συνολικό δείγμα υπόκειται σε ανάλυση για την εξακρίβωση όλων των ποιοτικών χαρακτηριστικών που προβλέπονται στο παράρτημα Ι ."